钦定古今图书集成/理学汇编/学行典/第111卷 > 欧阳德集 > 《答应儆庵》
## 钦定古今图书集成/理学汇编/学行典/第111卷 > 欧阳德集 > 《答应儆庵》

孔子曰：“博学于文，约之以礼。”文非独《诗》《书》六艺已也，
物相杂故曰文，若视听言动之类，灿然有文者也。于
视听言动，物物而学之，其要克己复礼而已。故博学
者，博学其礼。礼一也，故曰约。约礼者，学礼于文，文不
可穷也，故曰博。其实则所谓非礼勿视听言动者也。
本非二事，非有先后，孔子之言可考也，谓先博文而
“后约礼”，孔子无是言也。谓通古今，达事变为博文，尊
所闻，行所知为约礼，谓格物致知为博文，克己复礼
为约礼，孔子无是言也。皆后儒以己意附益之也。